|  |  |  |
| --- | --- | --- |
|  |  |  |

PÁLYÁZATI FELHÍVÁS

A Gazdaságtudományi Kar pályázatot ír ki a **2025/2026/1 félévre**

**Kiemelt ösztöndíj** elnyerésére.

A Kiemelt ösztöndíj odaítélése a Debreceni Egyetem Hallgatói Térítési és Juttatási Szabályzatának 19.§-ban, valamint a kari kiegészítés 4.§-ban megfogalmazottak figyelembe vételével történik. Kiemelt szakmai ösztöndíjban a kar államilag támogatott/állami ösztöndíjas teljes idejű (nappali tagozatos) hallgatóinak legfeljebb 10%-a részesülhet.

Kiemelt ösztöndíjban az a teljes idejű (nappali tagozatos) állami ösztöndíjas képzésben részt vevő pályázó részesülhet, aki:

* az előző két félév mindegyikében legalább **4,00 ösztöndíjindexet** ért el, és mindkét félévben teljesítette az ösztöndíj kritériumot (legalább 20 kreditet teljesített, amelyből 15 szakmai kredit)
* a tanulmányain túl igazolt szakmai (így különösen DETEP, TDK, tanszéki koordinátori, kutatási és publikációs tevékenység), közéleti, kulturális vagy sport tevékenységet végzett az előző félévben
* nem részesül Nemzeti Felsőoktatási Ösztöndíjban

**Kizárólag tanulmányi eredmény alapján kiemelt tanulmányi ösztöndíj nem folyósítható.**

A pályázatnak tartalmaznia kell:

* mindazon tevékenységekről igazolást, amelyeket a hallgató pályázatában feltüntetett. Az igazolás nélküli tevékenységek az elbírálás során figyelmen kívül lesznek hagyva
* a hallgató nyelvvizsga bizonyítványainak másolatát
* a kitöltött pályázati adatlapot

Pályázatot csak beiratkozott (aktív) hallgató nyújthat be, a honlapon elérhető pályázati adatlapon.

**Nemzeti felsőoktatási ösztöndíj, tanszéki koordinátori (demonstrátori) ösztöndíj és kiemelt ösztöndíj egyidejűleg nem adható!**

Kiemelt tanulmányi ösztöndíj odaítéléséről és az odaítélés kritériumairól a Kari Tanulmányi Bizottság dönt, a hallgatói normatíva keretösszegének állását figyelembe véve. Az utolsó két tanulmányi félév teljesítménye előnyt élvez a többi félév teljesítményéhez képest.

A pályázatokat lefűzhető tasakban kérjük a Tanulmányi Osztályra eljuttatni az alábbi módon:

* a TO postaládába bedobni a Böszörményi úti Campuson a Veres Péter Kollégium portájánál Ombódiné Erdey Zsuzsa részére, vagy
* postai úton: DE GTK Tanulmányi Osztály, 4002 Debrecen, Pf. 400

**Leadási határidő: 2025. szeptember 26. (péntek) 12.00 óra**

Debrecen, 2025. szeptember 16.

 Dr. Rákos Mónika

 oktatási dékánhelyettes